19. Ke eng se re ka se dirang gore re bone masego a magolo a ga Jehofa gone jaanong le ka bosakhutleng? Mme go tweng fa ngwana yo o kgaotsweng a sa tlhole a nna le batsadi ba gagwe mo lelapeng? A go raya gore a ka se nne le batsadi ba gagwe kwa holong? Mo nakong e e fetileng, makasine ono o ne wa tlhalosa ka botlalo boikutlo jo bo siameng jo Mokeresete a tshwanetseng go leka go nna le jone malebana le go dirisana le wa lelapa yo o kgaotsweng mme a sa nne mo gae. * Mme gone, go letla motho yo o kgaotsweng gore a nne ka tidimalo le ba lelapa la gagwe ka nako ya dipokano, ga go tshwane gotlhelele le gore ba lelapa la gagwe ba batle go dirisana le ene go sa tlhokege. Fa ba lelapa la motho yo o kgaotsweng ba ba ikanyegang ba na le maikutlo a a siameng malebana le wa lelapa la bone yo o kgaotsweng mme ba leka go latela kgakololo ya Dikwalo malebana le go dirisana le ene, ga go na lebaka la gore ba bangwe ba tshwenyege.—1 Bakor. 5:11, 13; 2 Joh. 11.